Vermiste Vrystaatse man se liggaam gekry | Maroela Media
Vermiste Vrystaatse man se liggaam gekry
Die liggaam van Andries Venter (56) van Welkom is Saterdag naby die Phumlani-begraafplaas in Thabong in die Vrystaat gevind nadat hy vroeër geskiet, gekaap en die aanvaller met Venter steeds in die bakkie weggejaag het.
Brig. Motantsi Makhele, polisiewoordvoerder, het gesê 'n ooggetuie het gesien hoe 'n man, gewapen met 'n vuurwapen, op Venter losbrand. Nog 'n voertuig was glo by die voorval betrokke.
Venter was Vrydag omstreeks 06:40 in 'n wit Mitsubishi Colt-bakkie op pad om plaaswerkers in Thabong op te laai en het in Erdeelweg digby Thabong stilgehou toe hy gekaap is, het Makhele gesê.
'n Groot soektog is ná die kaping na Venter van stapel gestuur. 'n Verbyganger het Vrydag omstreeks 09:30 die liggaam van 'n man naby die begraafplaas opgemerk en die polisie ontbied.
Volgens Makhele het Venter se familie sy liggaam uitgeken.
Sy het gesê Venter het 'n skietwond aan die kop, asook kopbeserings gehad. Die bakkie waarin hy gery het, is steeds soek.
Enigiemand met inligting oor die voorval word gevra om sers. Klaas Mofukunyane van die Thabong-speurdiens te bel by 060 3198 680.
Nee wat, Jan Publiek sal maar ook hul wettige vuurwapen moet dra, die wat nog het, ek gaan, ongemaklik, maar wil darem bietjie weerstand bied, of ten minste een saam my neem…….
Baie tragies, my simpstie met die agtergeblewendis.
Vang asb die vuilgoed. Hoe lank gaan ons nog die anargie verdra??
Die uiteinde gaan wees dat our people maar self miet plan maak om by die werk te kom. Ons mense is te giedhartig en dan betaal ons met ons lewens. Maar ons word ook uit gekryt vir alles wat sleg is as ons nie vir hulle werk gee nie. Sterkte aan die familie